Banatenii au lucrat, in trecut, si cu Google.

Compania Movidius din Timisoara construieste drone-roboti impreuna cu DJI, unul dintre cei mai mari furnizori internatonali de drone. In trecut, banatenii au mai primit si o investitie de 40 de milioane de dolari de la Google.

Movidius vine cu un cip ultraperformant, de dimensiuni reduse care le permite dronelor sa captureze imagini si video-uri de inalta calitate. Ulterior, sistemul de inteligenta artificiala cu care este dotata drona serveste la detectarea, recunoasterea si invatarea de scenarii din viata de zi cu zi.

Parteneriatul Movidius – DJI este o premiera pentru industrie, fiind pentru prima oara cand sunt introduse sisteme avansate de ghidare vizuala drept functionalitate standard in dronele de larg consum.

Produsul isi gaseste aplicabilitatea atat la nivel industrial, cat si comercial. Spre exemplu, conceptul de oras inteligent (Smart City) poate inlocui semafoarele traditionale pentru optimizarea traficului, semnalarea nerespectarii regulilor de circulatie, comunicarea cu institutiile locale s.a.

“Produsele la care lucreaza Movidius alaturi de giganti ai tehnologiei vor face ca produsele electronice mobile sa devina autonome si sa posede inteligenta artificiala pentru a lua decizii in timp real, in cele mai diverse situatii. Acest avans tehnologic va ajuta la rezolvarea problemelor specifice marilor aglomeratii urbane si nu numai: trafic, poluare, eficientizarea comunicatiei si a rutinelor in general, precum si implementarea conceptului de Smart City.”

Ultima realizare a companiei lasa loc pentru oportunitati de angajare. 15 posturi de ingineri IT sunt disponibile la biroul din Timisoara.